SIUDAD TI SAN FERNANDO, LA UNION – Nalaklaka itan a maipakaammo kadagiti agindeg ken bisita ti probinsia ti eksakto a kasasaad ti panawen babaen ti weather information system ti probinsial a gobierno ti La Union (PGLU) nga idadauloan ni Gob. Francisco Emmanuel R. Ortega III.
Nangrugi a nangiwaragawag iti sasaaden ti panawen iti La Union ti weather information system idi maika-2 ti Agosto 2017.
Dagiti maar-aramat nga instrumento ket masarakan iti ngato ti Provincial Capitol Building kabayatan a dagiti monitor ket adda iti opisina ti Management Information Systems Division (MISD) sadiay Office of the Provincial Governor (OPG), maikatlo a kadsaaran ti nasao a pasdek.
Makita ti inaldaw a saad ti panawen iti official Facebook account ti PGLU ken MISD.
Mangted daytoy kadagiti turista iti mapagtalkan ken eksakto a weather condition tapno nasaysayaat ken nalaglag-an ti panagdagusda iti probinsia.
Naawat ti PGLU ti weather information system idi 2013 babaen ti Weather Philippines Foundation. Paset daytoy ti Corporate Social Responsibility ti Aboitiz Group of Companies. Ti nakuna a foundation ti mangmangted iti kritikal ken accurate weather forecasts kadagiti komunidad tapno mapasayaat ti panagsagana iti didigra ken maitutop a tignay iti nagduduma a kasasaad ti panawen. Addan ti agarup 1,000 automated weather stations a naipatakder iti nagduduma a paset ti Pilipinas. Iti La Union laeng, adda ti siam a naipatakderen a weather station. Governor’s Press Corps-La Union / ABN
CONTRACT SIGNING AGREEMENT OF LA TRINIDAD THERAPHY CENTER FOR CHILDREN WITH DISABILITIES
represented by Mayor ROMEO K. SALDA and Dr. ANTONETTE P. AGPAS, Health Service Office, herein after to as the party of the first part and...
ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn